<classify> MADKATARI wa Hospitali za Rufaa nchini wameshauriwa kuwaelekeza mapema wagonjwa wa moyo kwenda katika Taasisi ya Moyo Jakaya Kikwete JKCI wanapowapima na kugundulika kuwa na ugonjwa huo wapatiwe atibabu haraka.Rai hiyo imetolewa jana na Mkurugenzi wa Tiba Shirikishi ambaye pia ni Daktari bingwa wa magonjwa ya Moyo kutoka JKCI Delila Kimambo wakati wa mkutano wa kwanza wa kitaifa wa kutathmini magonjwa ya moyo nchini uliofanyika katika taasisi hiyo.Dk Delila alisema wagonjwa wa moyo wanaotibiwa katika hospitali mbalimbali nchini rufaa yao huwa ni kwenye taasisiyo hiyo ya moyo hivyo ni muhimu wagonjwa hao wakafika katika hospitali hiyo kwa wakati.Wagonjwa wengi tunaowapokea mioyo yao huwa imechoka, kama wagonjwa hawa wangefika mapema kwetu wangepata matibabu madogo kuliko kupatiwa matibabu makubwa ya upasuaji wa kifua au bila kufungua kifua kwa kutumia tundu dogo.Kutokana na wagonjwa wengi kuchelewa kufika hospitalini ama kutokupata matibabu ya moyo kwa wakati, tumeona tuwe na mafunzo haya hii itawasaidia madaktari wengi kupata ujuzi zaidi na kuweza kutambua wagonjwa kwa wakati, alisema Dk Delila.  <topic>: KITAIFA 